**JEGYZŐKÖNYV**

**Hidas Község Önkormányzat**

**Képviselő-testületének**

**2023.07.13.napján**

megtartott rendkívüli, nyilvános üléséről.

**Hozott határozatok:**

**47/2023.(VII.13.)**

**48/2023.(VII.13.)**

**JEGYZŐKÖNYV**

A jegyzőkönyv készült **2023. június 13. napján 8.00 órai kezdettel**

**Hidas** Község Önkormányzat Képviselő-testületének rendkívüli, nyilvános ülésén.

**Az ülés helye:** Hidas, Kossuth L. u. 50/II.

Polgármesteri Hivatal Tanácsterme

**Jelen voltak:**

1. Borsosné Schwáb Rita alpolgármester

3. Fábián Izabella képviselő

5. Kérő Imre képviselő

4. Steiner Orosházi Szandra képviselő

**Valamint**:

Dr. Tóth Attila jegyző

Lovászné Mohai Mónika jkv. vezető

**Az ülésről igazoltan távol volt:**

Berg Csaba polgármester , Dr. Balázs Dalma Brigitta képviselő, Fényes Endre képviselő,

**Borsosné Schwáb Rita alpolgármester** köszöntötte a megjelenteket, és megnyitotta a képviselő-testületi ülést. A jelenléti ív alapján megállapította, hogy a testületi ülés határozatképes, a megválasztott 7 fő képviselőből 4 fő jelen van.

Ezt követően a kiküldött meghívóban megegyezően ismertette az ülés napirendjét.

A képviselő-testület 4 igen szavazattal, ellenszavazat és tartózkodás nélkül - az alábbi határozatot hozta:

**Hidas Község Önkormányzat Képviselő-testületének**

**47/2023.VII.13. számú határozata**

**az elfogadott napirendről**

1. A „Belterületi vízrendezés Hidas községben” c. pályázatban meghirdetett közbeszerzési eljárás lezárása, a nyertes ajánlattevővel kötendő szerződés elfogadása.

Ea.: Dr. Tóth Attila jegyző

Határidő: azonnal

Felelős: Képviselő-testület

**Napirendek tárgyalása**

1. A „Belterületi vízrendezés Hidas községben” c. pályázatban meghirdetett közbeszerzési eljárás lezárása, a nyertes ajánlattevővel kötendő szerződés elfogadása. Ea.: Dr. Tóth Attila jegyző

**Dr. Tóth Attila jegyző** tájékoztatta a képviselőket a kiküldött anyaggal kapcsolatban. Elmondta, hogy a Hidas Község Önkormányzat, mint ajánlatkérő által indított „Belterületi vízrendezés Hidas községben” tárgyú nyílt közbeszerzési tárgyú eljárás – ötödik körös bírálata megtörtént. A nyílt közbeszerzési eljárásban a gazdaságilag legelőnyösebb ajánlatot a Valid Gate Kft. adta. A Bíráló Bizottság e szerint döntött. Megállapította, hogy az ajánlattevő cég műszaki, illetve szakmai szempontból a szerződés teljesítésére alkalmas, vele szemben kizáró okok nem állnak fenn. Tájékoztatásul megemlítette, hogy a második gazdaságilag legelőnyösebb ajánlatot a Topa és Társa Építési Korlátolt Felelősségű Társaság Tamási székhelyű cég adta a melléklet szerinti tartalommal.

Hozzászólás, kérdés nem hangzott el.

A képviselő-testület 4 igen szavazattal, ellenszavazat és tartózkodás nélkül minősített többséggel- az alábbi határozatot hozta:

**Hidas Község Önkormányzat Képviselő-testületének**

**48/2023. (VII.13.) számú határozata**

Hidas Község Önkormányzat Képviselő-testülete a **„Belterületi vízrendezés Hidas községben – TOP-2.1.3-16-BA1-2021-00068”** pályázata Kbt. 112. § (1) bekezdés b) pontja szerinti **EKR000593412023** azonosító számú nyílt közbeszerzési eljárásban **a Bíráló Bizottság mellékelt írásbeli szakvéleménye és javaslata alapján** az alábbiak szerint döntött.

I. A képviselő-testület megállapította, hogy a nyílt közbeszerzési eljárásban a **Valid Gate Korlátolt Felelősségű Társaság** 1139 Budapest Röppentyű Utca 53. ajánlatot tevő adta a gazdaságilag legelőnyösebb ajánlatot.

Ajánlattevő ajánlata és a hiánypótlási dokumentáció az Ajánlati felhívás és a közbeszerzési dokumentumok előírásainak, valamint az irányadó jogszabályoknak teljes mértékben megfelel, ajánlata érvényes.

Ajánlattevő műszaki, illetve szakmai szempontból a szerződés teljesítésére alkalmas, vele szemben kizáró okok nem állnak fenn.

Ajánlattevő által megajánlott és az értékelés során figyelembe vett „Egyösszegű Nettó Ajánlati Ár” a becsült értéket és a rendelkezésre álló fedezet összegét nem haladja meg.

Ajánlattevő által megajánlott Egyösszegű Nettó Ajánlati Ár értékelési szempont vonatkozásában megadott összeg megalapozott, gazdasági észszerűséggel összeegyeztethető.

II. A legjobb ár-érték arányt megjelenítő szempontrendszer alapján **a második gazdaságilag legelőnyösebb ajánlatot a Topa és Társa Építési Korlátolt Felelősségű Társaság 7090 Tamási Dózsa György Utca 100.** Ajánlattevő adta, ajánlata és a hiánypótlási dokumentáció az Ajánlati felhívás és a közbeszerzési dokumentumok előírásainak, valamint az irányadó jogszabályoknak teljes mértékben megfelel.

**A fenti megállapítások alapján az első helyen nyertes ajánlattevő a Valid Gate Korlátolt Felelősségű Társaság.**

Meghatalmazzák Berg Csaba polgármestert, hogy a nyertes ajánlattevővel az ajánlati felhívásban szereplő tartalommal kötendő vállalkozási szerződést a képviselő-testület nevében aláírja.

Határidő: azonnal

Felelős: képviselő-testület, polgármester

Tekintettel arra, hogy az ülésen több kérdés, észrevétel, indítvány nem hangzott el az alpolgármester a képviselő-testület ülését berekesztette.

kmf.

|  |  |
| --- | --- |
| Borsosné Schwáb Rita  alpolgármester | Dr. Tóth Attila  jegyző |
|  |  |